E reunion di e Conseho di Siguridad di Nacionnan Uni a wordo interumpi diabierna durante algun instante, despues cu e edificio di e sede a sacudi, manera cos cu a trata di un temblor.
"Mi ta sinta den Nacionnan Uni na New York aworaki. E camara a cuminsa tembla. Hopi hende a mira rond nerviosamente. E tabata parce un teremoto," Chris Lu, e embahador di Merca di Nacionnan Uni pa Maneho y Reforma, a skirbi riba su rednan social.
Mientrastanto, Servicio Geologico di Merca (USGS), a registra un movemento telurico di magnitud 4,8 na Lebanon, New Jersey, den cercania di New York. Su profundidad tabata di un kilomter.